אפרת פינקל

אפרת פינקל (נולדה ב-11 באוגוסט 1993) היא עיתונאית ואשת תקשורת חרדית ישראלית. פינקל נולדה בירושלים למשפחת פינקל, משפחת רבנים מפורסמת בציבור החרדי. אמהּ של אפרת, ציפה פינקל, היא בתם של הרב יוסף גליקסברג, ששימש כרב העיר גבעתיים, ואילה גליקסברג, דוקטור לפילוסופיה ופעילת ציבור, ואחותו של יוצר ובמאי הקולנוע נפתלי גליקסברג. אפרת פינקל היא נינתו של הרב חיים זאב פינקל ראש ישיבת היכל התלמוד בתל אביב, ומשגיח בישיבת מיר בירושלים. את לימודיה עשתה בסמינר החדש והיא סטודנטית להיסטוריה באוניברסיטה הפתוחה. בין השנים 2014–2017 שימשה כראש צוות בורסה בבנק לאומי. את הקריירה העיתונאית שלה החלה ככתבת באתר האינטרנט "פאשקעוויל", שם עסקה בסיקור וניתוח מגמות פרסום, דיגיטל ומדיה. משם המשיכה לעיתון "חדשות בקהילה" שם שימשה ככתבת פוליטיקה ואקטואליה. בדצמבר 2019 מונתה לעורכת "ערוץ יהדות" באתר וואלה, ובחודש יולי 2020, בעקבות משבר הקורונה, פוטרה מהאתר לאחר שערוץ היהדות בו, נסגר. במהלך 2020 הגישה תוכנית שבועית בשם "קול כבודן" עם הסטנדאפיסטית הניה שוחט, ברדיו כאן מורשת. באותה שנה השתתפה פינקל בסדרה הדוקומנטרית "נייעס" מבית כאן 11 העוסקת בעולם התקשורת החרדית. פינקל השתתפה מעת לעת כפאנליסטית בתוכנית "הפטריוטים" המשודרת בערוץ 14. בפברואר 2021 החלה לשמש ככתבת פוליטית של "ערוץ 14", ובהמשך עברה לסקר את תחום החינוך בערוץ. בפברואר 2022 הודיעה על עזיבת ערוץ 14 ומעבר לחדשות 13 בתפקיד כתבת הערוץ באזור הצפון. במרץ 2023, זמן קצר לאחר נישואיה, הודיעה על עזיבת חדשות 13. פינקל נשואה לקובי לב. השניים הורים לתאומים ומתגוררים בירושלים. מדיה וקבצים בנושא אפרת פינקל בוויקישיתוף אפרת פינקל, ברשת החברתית פייסבוק אפרת פינקל, ברשת החברתית אקס (טוויטר) אפרת פינקל, ברשת החברתית אינסטגרם אפרת פינקל, ברשת החברתית LinkedIn אפרת פינקל, במסד הנתונים הקולנועיים IMDb (באנגלית) ארכיון הכתבות של אפרת פינקל, באתר "פאשקעוויל" דף התוכנית "קול כבודן", באתר כאן הסדרה "נייעס", באתר כאן דנה בצלאל, ‏רגע לפני שהיא מאבדת שפיות: המבודדת שהוסיפה לימון לקורונה, בעיתון מקור ראשון, 9 במרץ 2020 איתי שטרן, אפרת פינקל: "האתיקה העיתונאית שלי לא נופלת מזו של עיתונאי חילוני", באתר הארץ, 17 במרץ 2020 קובי סלע, תקשורת, שידוכים וציוצים: אפרת פינקל מתארחת ב"חברים לצלחת", באתר ערוץ 7, 25 במרץ 2020 אפרת פינקל, בביצוע אפרת פינקל, שו"ת נייעס, סרטון באתר יוטיוב, 28 במרץ 2020 לינוי משעלי, ‏העיתונאית שמאחורי השלט שכבש את הרשת-חושפת לסרוגים:"המשפחה שלי לא אהבה בכלל", באתר "סרוגים", 3 באוגוסט 2020 פנינה פויפר, צעירים חרדים בבלפור: מזדהים עם המסר, חוששים מהחילוניות, באתר שיחה מקומית, 3 באוגוסט 2020 איציק אוחנה, ‏צעירה חרדית ננזפה בנסיעה: "אל תשבי לידי", באתר כיכר השבת, 4 ביולי 2020 אילנה שטוטלנד, ‏"מה שרואים כיום זה לא המראות של החברה החרדית", באתר מעריב אונליין, 26 בינואר 2021 אריאל שנבל, "קיים אצלי דיסוננס בין ילדה טובה לנמר עם אמביציה מופרעת", באתר מקור ראשון, 20 בפברואר 2022 ציוץ של אפרת פינקל ברשת החברתית אקס (טוויטר), 23 במאי 2019 ציוץ של אפרת פינקל ברשת החברתית אקס (טוויטר), 7 ביולי 2020 ליאורה גולדנברג-שטרן, ‏חודשיים לאחר מות אשתו: סטנלי פישר חובק זוגיות חדשה, באתר מעריב אונליין, 17 ביולי 2020 משה נעים, נַיֶיעס – סדרה ב"כאן 11" המגוללת את סיפורה של התקשורת החרדית, באתר "כאן ישראל", 10 במרץ 2020 ציוץ של אפרת פינקל ברשת החברתית אקס (טוויטר), 29 באוגוסט 2021 יהונתן גוטליב, אפרת פינקל תעבור לחדשות 13, באתר ערוץ 7, 7 בפברואר 2022 חדשות 13 ברכש חדש: זו הכתבת שתגיע מערוץ 14, באתר אייס, 7 בפברואר 2022 יאיר טוקר, ‏העיתונאית החרדית: "נפרדת מחדשות 13; יוצאת לדרך חדשה", באתר כיכר השבת, 30 במרץ 2023 קול חתן וקול כלה: העיתונאית החרדית נישאה לבחיר ליבה, באתר כיפה, 16 במרץ 2023